A Bundesgerichtshof (Németország) által 2023. május 10-én benyújtott előzetes döntéshozatal iránti kérelem – Zentrale zur Bekämpfung unlauteren Wettbewerbs eV kontra dm-drogerie markt Gmbh & Co.KG
(C-296/23. sz. ügy, dm-drogerie markt)
Az eljárás nyelve: német
A kérdést előterjesztő bíróság
Bundesgerichtshof
Az alapeljárás felei
Felülvizsgálati kérelmet előterjesztő fél: Zentrale zur Bekämpfung unlauteren Wettbewerbs eV
A felülvizsgálati eljárásban ellenérdekű fél: dm-drogerie markt Gmbh & Co.KG
Az előzetes döntéshozatalra előterjesztett kérdés
Csak a valamely reklámban szereplő olyan fordulatok minősülnek-e az 528/2012/EU rendelet1 72. cikke (3) bekezdésének második mondata értelmében vett „hasonló fordulatoknak”, amelyek ugyanúgy, mint az e rendelkezésben kifejezetten felsorolt kifejezések, általános módon jelentéktelenítenik a biocid termék tulajdonságait az emberi egészséget, az állati egészséget vagy a környezetet fenyegető kockázat, illetve a termék hatásossága tekintetében, vagy minden olyan kifejezés „hasonló fordulatnak” minősül, amely az emberi egészséget, az állati egészséget vagy a környezetet fenyegető kockázat, illetve a termék hatásossága tekintetében a konkrétan felsorolt kifejezésekéhez hasonló jelentéktelenítő tartalommal bír, de nem feltétlenül bír az azokéhoz hasonló általánosító tartalommal is?
____________
1 A biocid termékek forgalmazásáról és felhasználásáról szóló, 2012. május 22-i európai parlamenti és tanácsi rendelet (HL 2012. L 167., 1. o.).